ທັງ ປ. ໂອບາມາ ແລະ ທ່ານມິດ ຣອມນີ ຕ່າງກໍສຸມ ການໂຄສະນາຫາສຽງ ໃສ່ແຜນການກູ້ ເສດຖະກິດຂອງຕົນ (ວີໂອໂອ)
ທ່ານໂອບາມາກ່າວປ້ອງກັນ ​ຜົນງານ​​ເສດຖະກິດ​ຂອງ​ທ່ານ ​ແລະ​​ເຕືອນ​​​ເຖິງ​ຜົນ​ສະທ້ອນ​ທີ່​ຈະ​​ຕາມ​ມາ ​ຖ້າ​​ພັກຣີພັບ​ບລິ​ກັນຊະນະການ​ເລືອກ​ຕັ້ງ.
ປະທານາທິບໍດີ ບາຣັກ ໂອບາມາ ແລະທ່ານ ມິດ ຣອມນີ ທີ່ຄາດກັນວ່າຈະເປັນຜູ້ສະໝັກແຂ່ງກັບທ່ານໂອບາມາ ຈາກພັກຣີພັບບລິກັນ ໃນການເລືອກຕັ້ງປະທານາທິບໍດີສະຫະລັດ ໃນປີນີ້ ໄດ້ໄປໂຄສະນາຫາສຽງ ເມື່ອວັນພະຫັດອາທິດແລ້ວນີ້ ຢູ່ທີ່ລັດໂອໄຮໂອ ອັນເປັນລັດ ທີ່ສໍາຄັນລັດນຶ່ງ ແລະທັງສອງທ່ານຕ່າງກໍໄດ້ສະເໜີວິໄສທັດສະນະຂອງຕົນ ກ່ຽວກັບວິທີການແກ້ໄຂບັນຫາເສດຖະກິດຂອງສະຫະລັດ ເສດຖະກິດເປັນບັນຫາສໍາຄັນໃນການໂຄສະຫາສຽງເລືອກຕັ້ງປີນີ້ ແລະກໍມີຮ່ອງຮອຍໃໝ່ໆທີ່ປາກົດໃຫ້ເຫັນ ທີ່ສະແດງວ່າເສດຖະກິດກໍາລັງຟື້ນຕົວຄືນຢ່າງຊ້າໆ ແຕ່ດັ່ງທີ່ ຜູ້ສື່ຂ່າວວີໂອເອ Jim Malone ລາຍງານມາຈາກວໍຊິງຕັນນັ້ນ ກໍແມ່ນວ່າ ບັນດາຜູ້ມີສິດເລືອກຕັ້ງ ພາກັນອິດເມື່ອຍຂຶ້ນທຸກມື້ ນໍາຄາລົມຄົມຄາຍທີ່ມີແຕ່ເວົ້າເທົ່ານັ້ນ ແລະຢາກເຫັນການປະຕິບັດການຫລາຍກ່ວາ ທອງປານ ມີລາຍລະອຽດມາສະເໜີ ທ່ານ ການເພ່ງເລັງໃສ່ດ້ານເສດຖະກິດຂອງປະທານາທິບໍດີໂອບາມາ ແມ່ນມີຂຶ້ນ ໃນລະຫວ່າງການກ່າວຄໍາປາໄສ ທີ່ມະຫາວິທະຍາໄລຊຸມຊົນທ້ອງຖິ່ນແຫ່ງນຶ່ງທີ່ເມືອງ Cleveland ລັດໂອໄຮໂອ ຊຶ່ງເປັນລັດນຶ່ງໃນຫຼາຍໆລັດທີ່ເປັນ ບ່ອນໂຄສະນາຫາສຽງຕໍ່ສູ້ກັນຢ່າງດຸເດືອດ ທີ່ຈະຕັດສິນວ່າຜູ້ໃດຈະເປັນຜູ້ຊະນະໃນການເລືອກຕັ້ງເດືອນພະຈິກປີນີ້ ທ່ານໂອບາມາ ໄດ້ປ້ອງກັນປະຫວັດຜົນງານດ້ານເສດຖະກິດຂອງທ່ານເອງ ແລະໄດ້ເຕືອນເຖິງຜົນສະທ້ອນທີ່ຈະຕາມມາຖ້າຫາກພັກຣີພັບບລິກັນຊະນະການເລືອກຕັ້ງໃນເດືອນພະຈິກນີ້ ທ່ານໂອບາມາກ່າວວ່າ: ຢູ່ໃນອີກແຫ່ງນຶ່ງຂອງລັດໂອໄຮໂອ ຄືທີ່ເມືອງ Cincinnati ທ່ານ ມິດ ຣອມນີ ສັງກັດພັກຣີພັບບລິກັນ ທີ່ຄາດກັນວ່າຈະເປັນຜູ້ສະໝັກເລືອກຕັ້ງແຂ່ງກັບປະທານາທິບໍດີໂອບາມານັ້ນ ກໍໄດ້ສະເໜີແຜນການຂອງທ່ານເອງ ແລະກ່າວໂຈມຕີປະຫວັດຜົນງານຂອງທ່ານໂອບາມາ ກ່ຽວກັບການສ້າງໜ້າວຽກ ແລະໜີ້ສິນ ຊຶ່ງທ່ານກ່າວວ່າ: ທີ່ນະຄອນ Los Angeles ລັດແຄລິຟໍເນຍ ນາຍ Andre Henry ທີ່ຕົກງານ ບໍ່ມີວຽກເຮັດ ແລະເສຍເຮືອນໄປ ຕ້ອງອາໄສຢູ່ໃນລົດຕູ້ຂອງລາວ ແລະບໍ່ມີເວລາສົນໃຈນໍາເລື່ອງການເມືອງ ລາວກ່າວວ່າ ທ່ານໂອບາມາວ່າ ຈະແກ້ໄຂບັນຫາເສດຖະກິດໃຫ້ໄດ້ພາຍໃນສອງປີ ແຕ່ວ່າມັນດົນເຕີບແລ້ວ ນາຍ ເຮັນຣີ ປະທັງຊີວິດຢູ່ລອດດ້ວຍການເຮັດວຽກສ້ອມແປງເລັກໆນ້ອຍໆໃຫ້ແກ່ເພື່ອນບ້ານ ນາຍເຮັນຣີ ເວົ້າວ່າ: John Fortier ນັກວິເຄາະການເມືອງກ່າວວ່າ ການບໍລິຫານເສດຖະກິດຂອງປະທານາທິບໍດີ ຄືບັນຫາແກນກາງຂອງການໂຄສະນາຫາສຽງເລືອກຕັ້ງປີນີ້ ທ່ານ ຟໍເຈຍ ກ່າວວ່າ: ໃນລະຫວ່າງນີ້ ໄປຫາເດືອນພະຈິກ ທັງປະທານາທິບໍດີໂອບາມາ ແລະ ທ່ານ ມິດ ຣອມນີ ຕ່າງກໍຈະພະຍາຍາມເກ້ຍກ່ອມພວກປ່ອນບັດທີ່ຍັງມີຄວາມແຄງໃຈສົງໄສທັງຫຼາຍ ໃຫ້ເຂົ້າໃຈວ່າ ພວກທ່ານກໍຮູ້ສຶກເຫັນໃຈນໍາ ຄວາມເດືອດຮ້ອນທາງເສດຖະກິດຂອງພວກເຂົາເຈົ້າ ແລະ ກໍມີແຜນການກອບກູ້ເສດຖະກິດທີ່ດີທີ່ສຸດ ແຕ່ນາຍ Andre Henry ກ່າວວ່າ ເວົ້າແລ້ວ ນາຍເຮັນຣີ ກໍອອກໄປຊອກເຮັດວຽກເລັກໆນ້ອຍໆ ແລະປະເຊີນກັບອະນາຄົດ ທີ່ບໍ່ແນ່ນອນ